उन्होंने कहा ''इस प्रकरण से न सिर्फ सीबीआई की विश्वसनीयता पर संकट के बादल मंडराने लगे हैं बल्कि सरकार की कार्यप्रणाली भी संदेह के घेरे में आ गयी है।" उल्लेखनीय है कि वर्मा और सीबीआई के विशेष निदेशक राकेश अस्थाना के बीच पिछले कुछ दिनों से जारी विवाद के बीच केन्द्र सरकार ने वर्मा को अवकाश पर जाने के लिये कह दिया। उनकी जगह सीबीआई में संयुक्त निदेशक एम नागेश्वर राव को तत्काल प्रभाव से सीबीआई निदेशक के पद का प्रभार दिया गया है।